Os hongaros emigroron ta Panonia y rematoron con a existencia d'o Estato eslavo de Moravia la Gran. Y dende ixe inte os hongaros irán conquerindo os cabos d'a Cuenca Danubiana (actuals Eslovaquia, Transilvania, Eslavonia, ecetra..) dica plegar a las montanyas d'os Carpatos que la cierran. A fins d'o sieglo XI o territorio d'os eslovacos ye sozmeso de tot. A población eslava autoctona quedará dominata por una nobleza hongara (encara que tamién i heba uns pocos nobles eslavos). O territorio de l'actual Eslovaquia recibirá o nombre d'"Alta Hongría".